Putri Ariani

Ariani Nisma Putri (), dikenal secara profesional sebagai Putri Ariani, adalah seorang penyanyi-penulis lagu pop solo penyandang tunanetra (orang kurang upaya penglihatan) dari Indonesia. Namanya mulai dikenal semenjak mengikuti pertandingan Indonesia's Got Talent 2014 dan berhasil meraih kedudukan sebagai pemenang. Dia menjadi terkenal sedunia kerana penglibatannya dalam America's Got Talent 2023. Video uji bakat Putri Ariani menjadi viral dan trending di lebih daripada 30 negara. Dia memperolehi kedudulan ke-4 dalam pertandingan tersebut.

 Kehidupan awal dan pendidikan 
Putri lahir dengan nama asalnya Ariani Nisma Putri pada 31 hb Disember 2005 di Bangkinang, Kampar, Riau. Beliau adalah anak pertama dari tiga adik beradik daripada pasangan Ismawan Kurnianto dan Reni Alfianty, dan merupakan cucu pertama dalam keluarga besarnya. Putri memiliki dua adik perempuan bernama Devina Elysia dan Vania Larissa.

Putri lahir secara pramatang dalam usia kandungan 6 bulan 18 hari ketika ibunya mengalami plasenta previa. Selepas lahir, Putri perlu dirawat dalam inkubator bayi selama 3 bulan di hospital. Putri kemudian disahkan mengalami katarak setelah dikeluarkan dari inkubator. Ibu bapanya kemudian membawa Putri untuk berubat ke Singapura, dan di diagnosis mengidap retinopati pramatang. Dia sempat menjalani pembedahan mata kanannya tetapi tidak berjaya memperbaiki keadaan matanya. Beliau disahkan buta keseluruhan ketika berusia 3 bulan.

Bakat nyanyian Putri muncul semasa dirinya berusia dua tahun. Bakatnya mula muncul apabila dari kecil lagi ia sering menyanyi dengan meniru suara penyanyi yang didengarnya. Putri mempelajari muzik secara tersendiri tanpa mengikuti kelas vokal. Beliau mula melakukan persembahan nyanyian di atas pentas sejak berusia tujuh tahun. Putri mengaku bahawa beliau kerap dibuli orang kerana mempunyai  ciri fizikal yang berbeza.

Pada tahun 2021, Putri memulakan pendidikan sekolah menengah atas di SMK Negeri 2 Kasihan (yang juga dikenali sebagai Sekolah Menengah Muzik Yogyakarta (SMM)) di Kabupaten Bantul, Daerah Istimewa Yogyakarta. Dia mengambil pengkhususan pendidikan dalam bidang alat seruling. Beliau juga pernah diundang sebagai vokalis solo dalam konsert SMM.

 Kerjaya 
Putri memulakan kariernya di industri hiburan dengan mengikuti pertandingan pencarian bakat, Indonesia's Got Talent musim kedua yang disiarkan di stesen televisyen SCTV pada 2014. Dalam babak Result Show yang disiarkan langsung dari Balai Sarbini, Plaza Semanggi, Jakarta pada 19 Julai, Putri membawakan lagu "My Heart Will Go On" dari Céline Dion. Beliau berjaya mendapatkan undian SMS tertinggi dan menjadi juara. Sebagai pemenang, beliau memperolehi hadiah wang tunai 500 juta rupiah.

Pada tahun 2016, Putri mendapatkan anugerah dalam rangka Anugerah Baiduri sebagai penyanyi cilik berprestasi peringkat kebangsaan. Pada tahun yang sama, Putri mendapatkan juara 2 peringkat kebangsaan literasi FLS2N, dan menjadi finalis dalam The Voice Kids Indonesia (musim kedua). Sementara itu, Putri juga pandai bermain piano dan menciptakan beberapa lagu, dan beliau juga kerap menyiarkan karya-karyanya di saluran YouTube peribadinya, dan menciptakan album perdana yang bertajuk Melihat Dengan Hati.

Ketika Indonesia terpilih menjadi tuan rumah Sukan Para Asia 2018, Putri mendapat peluang mendendangkan lagu "Song of Victory" dalam acara pembukaan untuk memberikan semangat para atlet kelainan upaya.

Pada tahun 2023, Putri menghadiri uji bakat pertandingan TV, America's Got Talent pada minggu kedua sesi ujibakat untuk musim ke-18. Dalam uji bakat tersebut, beliau membawakan lagu aslinya "Loneliess" sebagai persembahan pertamanya. Setelah persembahannya, Putri didatangi anggota juri Simon Cowell dan berpeluang untuk menyanyikan "Sorry Seems to Be the Hardest Word" karya Elton John sebagai persembahan keduanya. Di akhir persembahannya, Putri mendapatkan golden buzzer daripada Simon, dan secara automatik membuatnya layak ke pertandingan tersebut.

 Diskografi 

 Album studio 
+Senarai album studio dengan butiran terpilihTajukButiran albumMelihat dengan Hati Keluaran: 16 Oktober 2020
 Label: Satrio Piningit Records
 Format: Muat turun digital

 Single 
+Sebagai penyanyi utama Tajuk Tahun Kedudukan Album IDN Songs "Loneliness":  "I Love Mama n Papa"2018 rowspan="9" rowspan="23" "Song of Victory""Untuk Ayah""Melesat"2020"Perih""Jang Ganggu (Putri Ariani Version)"2021"Loneliness""Kaulah Selalu Ada""Banyak Makna Cinta"2022"Aku Mau"—"Tak Mampu Lupa""Takdir Ini" (versi akustik)"Menantimu Kembali""Permata Indah Dunia""Hanya Rindu""Kidung Kelana""Mimpi"2023"Bertahan Tak Sejalan""Kidung Kelana""Loneliness"10"Kamu Lagi""Loneliness (Versi Rock)""Who I Am" 2024 "—" menunjukkan lagu yang tidak memasuki carta lagu atau tidak dikeluarkan di kawasan tersebut. "*" menunjukkan bermakna carta lagu tidak ada semasa pengeluaran.

+Sebagai penyanyi tampilanTajukTahunAlbum"Pergi"2021

 Rujukan 

 Pautan luar 





Kategori:Orang Jawa
Kategori:Orang Minangkabau
Kategori:Penyanyi wanita Indonesia
Kategori:Rencana yang mempunyai hCard
Kategori:Orang dari Riau
Kategori:Orang dari Kampar
Kategori:Orang kehilangan upaya Indonesia